Unión del Pueblo Navarro (UPN) talde parlamentarioari atxikitako foru parlamentari Ángel Ansa Echegaray jaunak idatziz erantzuteko galdera egin du Tafalla eta Erriberri arteko bizikleta bide posiblearen azterketari buruz (11-24/PES-00015). Hona hemen Nafarroako Gobernuko Lurralde Kohesiorako kontseilariak ematen duen informazioa:

1. Lurralde Kohesiorako Departamentuak aktiboki egin du lan Tafallako Udalarekin eta Erriberriko Udalarekin udalerri biak lotzeko bizikleta bide bat gauzatzeko. Marko horretan kokatzen da Tafalla-Erriberri Bizikleta Bidea egiteko Alternatiben azterlana, 2021eko irailekoa, Trail Project delakoak egina.

2. 2021eko ekitaldian aurrekontu zuzkidura eman zen jarduketarako, “230002 23200 7609 441104 Plan Reactivar Convenio movilidad Tafalla Olite” deritzon partidaren bidez, guztizko gehieneko zenbatekoa 18.000 eurokoa izanik.

3. 2024ko lehenengo hiruhilekoan aurreikusten da toki erakundeei bizikleta azpiegiturak egikaritzeko laguntzen bigarren deialdia egitea, 2.000.000 euroko zenbatekoan, 2024an eta 2025ean egikaritzeko. Aipatutako jarduketak finantzaketa bide hori izaten ahalko du.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 12an

Lurralde Kohesiorako kontseilaria: Óscar Chivite Cornago